Cavarzere

Cavarzere a l'é na comun-a dël Véneto ëd 12.963 abitant Sorgiss: ISTAT - Bilansi demogràfich al 31/05/2008 ., an provincia ëd Venessia.

 Geografìa 
Ël teritòri a l'é pianegiant, an passà a l'era paludos.

A l'é travërsà dl'Adige e ij canaj Gorzone e Adigetto.

 Stòria 
A l'é nait com avampòst già prima dij Roman.

Dòp ël robaton dl'Imperi Roman, a l'era un leugh andoa la popolassion vzina a s'arfugiava da le invasion barbariche.

Ant l'età ëd mes, ël comun a l'era al finagi dij domini venessian, a l'é stait teàter d'invasion e inondassion artificiaj da part ëd Génoa e Fërara.

Ant ël 1923 a l'era stait decis che ël comun a duvìa esse spartì tra le province ëd Rovigh e Venessia, ma la popolassion a l'era pa contenta.

A l'é staita ravagià dai bombardament dla sconda guèra mondial e ant ël 1951 a i é staita n'aluvion dl'Adige, ch'a flambà manca ca e manca person-e a son migrà, dzortut an Piemont, da sì a ven ël gemelà con Ël Seto.

 Conomìa 
Cavarzere a l'era arnomà për esse ël grané dla Serenissima.

Bele adess, ant ël comun, l'agricoltura a trata un ròl important: ël comun a fa part dla zòna andoa a l'é coltivà ël rampon ëd Chioggia IGP.

Ant la frassion ëd Ca' Negra, a s'anleva l'arnomà rasa ëd vaca Wagyu; un dij poch pòst in Europa

Ëdcò ël setor scondari a l'é dësvlupà, grassie a la presensa d'industrie coma la Turatti, ch'a fa macchinari për ël setor dla fruta e Esperia e Bottecchia, doi avosà produtor ëd biciclëtte.

sinistra|miniatura|Cavazere

 Aministrassion 
Ël sìndich a l'é Pier Luigi Parisotto (dal 30/05/2006).

 Sità gemelà 
destra|miniatura|200x200px|Ël munissipi (Palass Barbiani)

 bordo|20x20px Cassino, Italia
 bordo|20x20px Cugnaux, Fransa
 bordo|20x20px Ël Seto, Italia

 Anliure esterne 

 Sit istitussional

 Arferiment 
Categorìa:Comun dla provincia ëd Venessia